ΓΡΑΠΤΗ ΕΡΩΤΗΣΗ E-3365/00

υποβολή: Roberta Angelilli (UEN) προς την Επιτροπή

(27 Οκτωβρίου 2000)

Θέμα: Απορριφθείσα έκδοση

Στις 2 Ιουνίου 2000 στην Κορσική συνελήφθη από τη Γαλλική αστυνομία ο κ. Alvaro Lojacono, ο οποίος είχε καταδικασθεί σε ισόβια δεσμά από ένα δικαστήριο για την δολοφονία του πολιτικού Aldo Moro και των μελών της συνοδείας του (που συνέβη το 1978) και σε δεκαεξαετή κάθειρξη για τη δολοφονία ενός φοιτητού της ιατρικής, του Μιχάλη Μάντακα, που συντελέστηκε μπροστά στην έδρα ενός πολιτικού κόμματος (του Movimento Sociale Italiano) στη via Ottaviano της Ρώμης (στις 28 Φεβρουαρίου 1975).

Ο κ. Lojacono, παρά τις δύο προαναφερθείσες καταδίκες, δεν έχει εκτίσει ούτε μία μέρα φυλακής, επειδή φυγοδικούσε και, έχοντας αλλάξει όνομα και έχοντα αποκτήσει την ελβετική ιθαγένεια, διέφευγε της διαδικασίας έκδοσης.

Στις 7 Ιουλίου 2000 το ιταλικό κράτοςπέβαλε αίτηση έκδοσής του στις αρμόδιες γαλλικές αρχές, οι οποίες στις 11 Οκτωβρίου 2000 αποφυλάκισαν τον κρατούμενο και αρνήθηκαν την μεταγωγή του στην Ιταλία.

Θα μπορούσε άραγε να αναφέρει η Επιτροπή:

1. αν, σύμφωνα με τις ισχύουσες διατάξεις, είναι δυνατή μία παρέμβαση στηνπόθεση εκ μέρους των Ευρωπαϊκών αρχών προκειμένου να μπορέσει η ιταλική δικαιοσύνη να ασκήσει πλήρως το δικαίωμά της, αποδίδοντας ταυτόχρονα και φόρο τιμής στα θύματα και τους οικείους των;

2. την άποψή της επί του εν λόγω ζητήματος;

Απάντηση του κ. Vitorino εξ ονόματος της Επιτροπής

(12 Δεκεμβρίου 2000)

Η Επιτροπή δεν μπορεί να παρέμβει σ' αυτό το ζήτημα λόγω του ό,τι τα κράτη μέλη είναι τα μόνα αρμόδια για να αποφασίσουν την ικανοποίηση μιας αίτησης έκδοσης σε μία ειδική περίπτωση.

Πάντως, η προθεσμία για επικύρωση των δύο ήδη συμφωνηθεισών συμβάσεων της Ένωσης περί έκδοσης, δηλ. τη σύμβαση για απλοποιημένη διαδικασία έκδοσης μεταξύ των κρατών μελών (1995)(1) και τη σύμβαση για την έκδοση μεταξύ των κρατών μελών (1996)(2), ορίστηκε για τον Απρίλιο 2001 από το πρόγραμμα δράσης της Βιέννης(3). Επιπλέον, η Επιτροπή ετοιμάζει επί του παρόντος μία πρωτοβουλία σχετικά με το ζήτημα της έκδοσης (κατάργηση των τυπικών διαδικασιών έκδοσης που αφορά τα άτομα που διαφεύγουν της δικαιοσύνης και τις διαδικασίες ταχείας έκδοσης, καθώς και το ζήτημα της έκδοσης σε σχέση με διαδικασίες ερημοδικίας), σε συμφωνία με την εντολή της παραγράφου 35 των συμπερασμάτων της Προεδρίας για το Ευρωπαϊκό Συμβούλιο του Τάμπερε της 15ης και 16ης Οκτωβρίου 1999 και της σύστασης 28 Πρόληψη και έλεγχος του οργανωμένου εγκλήματος: Στρατηγική της Ευρωπαϊκής Ένωσης για την αρχή της νέας χιλιετίας(4).

Θα πρέπει να επισημανθεί ότι ήδηφίσταται μια συνεργασία σε διμερή βάση για την έκδοση και για άλλα ζητήματα που αφορούν το έγκλημα στην Ένωση, όχι όμως και μεταξύ Γαλλίας και Ιταλίας. Στις 20 Ιουλίου 2000πογράφτηκε στη Μαδρίτη μεταξύ του ιταλικού και ισπανικούπουργείου δικαιοσύνης ένα πρωτόκολλο και μία κοινή δήλωση. Τοπόβαθρο της συμφωνίας αποτελείται από έναν αριθμό παρεξηγήσεων οι οποίες εμπόδισαν την έκδοση επικινδύνων εγκληματιών που είχαν καταδικαστεί ερήμην στην Ιταλία και βρήκαν καταφύγιο στην Ισπανία.

Πρόσφατα, στις 29 Νοεμβρίου 2000, μία διμερής συνθήκη που καταργεί την έκδοση για ειδικά σοβαρά εγκλήματαπογράφτηκε μεταξύ της Ισπανίας και της Ιταλίας στα πλαίσια της προαναφερθείσας κοινής δήλωσης στη Ρώμη.

(1) Επικυρωθείσα από τη Δανία, τη Γερμανία, την Ελλάδα, την Ισπανία, τις Κάτω Χώρες, την Αυστρία, την Πορτογαλία, τη Φινλανδία και τη Σουηδία.

(2) Επικυρωθείσα από τη Δανία, τη Γερμανία, την Ελλάδα, την Ισπανία, τις Κάτω Χώρες, την Πορτογαλία και τη Φινλανδία.

(3) ΕΕ C 19 της 23.1.1999.

(4) ΕΕ C 124 της 3.5.2000.